82 Skelettet. 



male Stilling. Dernæst maa Leddet ved en Bandage holdes i fuld- 

 stændig Ubevægelighed indtil Betændelsen er hævet. Alt dette er 

 forbundet med Vanskeligheder, med Smerter og Farer. Komme 

 Knoglerne ud af deres Leje, sønderrives ikke alene Forbindelsen 

 imellem dem, men der finder ogsaa uvilkaarlige Sammentrækninger 

 af Musklerne Sted, hvorved disse gøre Modstand, naar Knoglen skal 

 bringes tilbage i rette Stilling. Denne Modstand kan være saa stor, 

 at man for at overvinde den ofte i tidligere Tider maatte anvende 

 Maskiner, som kunde udvikle stor Kraft. I vore Dage bringer man 

 Patienten til at sove ved Kloroform eller andre bedøvende Midler; 

 Søvntilstanden slapper Musklerne, og det bliver saaledes meget 

 lettere at reponere (hæve) Forvridningen. 



Knoglerne og Leddene kunne angribes af mangfoldige andre 

 Sygdomme, men da det ikke er Hensigten her at give et Kursus i 

 Kirurgi, skal jeg ikke gaa videre i Beskrivelsen af dem. 



